**ADHESIÓ CANDIDATURA CREU DE SANT JORDI 2021**

Hble. senyora Àngels Ponsa

Consellera de Cultura de la Generalitat de Catalunya

En/Na ..................................................................................., amb DNI núm. ......................................, he tingut coneixement de la decisió de la **SOCIETAT CULTURAL I RECREATIVA LA UNIÓ DE MAS RAMPINYO** de presentar la seva candidatura a la concessió de la Creu de Sant Jordi 2021, amb motiu de la celebració del centenari de la seva fundació i en reconeixement als 100 anys dedicada al manteniment i desenvolupament de les nostres tradicions, la cultura, l’esport i el lleure.

Considero que la **SCR LA UNIÓ DE MAS RAMPINYO** és mereixedora de tan preuada distinció pel següent:

La **SCR LA UNIÓ DE MAS RAMPINYO** és l’entitat de més ressò al barri de Mas Rampinyo i una de les que gaudeix de més projecció sociocultural dins de Montcada i Reixac. Segons els seus estatuts actuals, té com a objectius bàsics: *Defensar, propagar i fomentar el desenvolupament dels valors de la llengua, de la cultura i de les tradicions de Catalunya, així com la pràctica d'activitats esportives, culturals, recreatives, cíviques i socials de la nostra població; ser una societat sense ànim de lucre i vetllar per la millor convivència dels seus socis, familiars i veïns.*

**La SCR LA UNIÓ DE MAS RAMPINYO** és una entitat integradora, arrelada al seu entorn i al municipi, amb vocació de prestar servei als veïns i veïnes de Mas Rampinyo, i ser un lloc de comunicació, educació i esbarjo, fent la tasca de dinamització del barri, organitzant tot tipus d’activitats obertes a tothom i participant activament en diverses manifestacions culturals, a proposta d’altres entitats del poble i del mateix consistori.

Disposa d’una extensa activitat, amb diferents grups: Comissió Festa Major de Mas Rampinyo, Grup d’Activitats per a la Dona, Grup de Teatre TEA345, Aula de Música, Grup de Carnaval La Unió s’Engresca, Grup de Ballet Dansa Jazz, Grup de Teatre La Finestra Estràbica, Club Gimnàstic i Club de Tennis Taula, a través dels quals vetlla pel manteniment i la defensa de la cultura del nostre país. Aquestes activitats es desenvolupen potenciant l’associacionisme cultural de base, mitjançant el voluntariat com una de les peces clau per continuar treballant i projectant noves propostes per garantir els objectius essencials de l’entitat.

L’activitat més important de l’entitat és La Festa Major de Mas Rampinyo, que s’organitza des de la seva fundació l’any 1921. És una festa pròpia, fortament arrelada al barri i és tot un símbol d’identitat, però és molt més antiga. La primera ressenya gràfica que s’ha trobat data de l’any 1895 i va ser publicada per La Vanguardia, el dia 25 d’abril d’aquell any.

Per tot el que he exposat, vull manifestar el meu suport a l’esmentada concessió.

Cordialment,

Signatura

..................................., ........ de..................... de 2021